Criterii de selecţie pentru calificarea la Olimpiada Naţională de chimie 2025

Numărul de locuri pentru fiecare sector din Bucureşti sunt repartizate astfel: câte 1 loc pentru fiecare an de studiu.

Candidații cu punctaje egale la etapa județeană care se află în situația calificării pentru etapa națională, vor fi departajați conform următoarelor criterii:

1 – punctajul cel mai mare obținut la problema IV

2 – punctajul cel mai mare obținut la problema III

3 – punctajul cel mai mare obținut la problema II

Criterii de selecţie pentru calificarea la Olimpiada Naţională de chimie 2025

Art. 19 (1) Numărul locurilor atribuite la etapa națională fiecărui județ, respectiv fiecărui sector al municipiului București se stabilește în conformitate cu prevederile art. 15 alin. (3) din Metodologia-cadru. Astfel, fiecare inspectorat școlar județean, respectiv fiecare sector al municipiului București, primește câte un loc pentru fiecare an de studiu. (2) În conformitate cu prevederile art. 15 alin. (4) din Metodologia-cadru, la etapa națională a olimpiadei de chimie se atribuie, la nivel național, 43 de locuri suplimentare/an de studiu, în ordinea descrescătoare a punctajelor obținute conform clasamentului național realizat după finalizarea etapei județene/a sectoarelor municipiului București și după calificarea participanților pe locurile prevăzute la art. 15 alin. (3) din Metodologia-cadru.

Art. 20. (1) Candidații care au obținut punctaje egale la etapa județeană/a sectoarelor municipiului București și se află în situația calificării pentru etapa națională a olimpiadei pe locurile atribuite conform art. 15 alin. (3) din Metodologia-cadru, vor fi departajați utilizându-se următoarele criterii: a) punctajul mai mare obținut la subiectul al IV-lea; b) punctajul mai mare obținut la subiectul al III-lea; c) punctajul mai mare obținut la subiectul al II-lea.

(2) În cazul în care, după aplicarea celor trei criterii de departajare, precizate la alin. (4), se menține egalitatea, se organizează o probă scrisă de baraj. Art. 21. Candidații care au obținut punctaje egale la etapa județeană/a sectoarelor municipiului București și se află în situația calificării pe locurile suplimentare pentru etapa națională a olimpiadei nu se departajează, chiar dacă se depășește numărul de locuri suplimentare atribuite conform Metodologiei-cadru.

Comisia de organizare, evaluare și soluționare a contestațiilor

a Olimpiadei de chimie – etapa judeţeană/sector 3